ગાંધી આશ્રમ નજીક ગૌશાળાનાં મેદાન ખાતે આશ્રમની શતાબ્દી તથા ગાંધીજીના આધ્યાત્મિક ગુરુ શ્રીમદ્ રાજચંદ્રની ૧૫૦મી જન્મજયંતી ટાણે યોજાયેલી સભાને સંબોધતા વડા પ્રધાન મોદીએ એવું પણ જણાવ્યું હતું કે, ૨૦૧૯માં આપણે સ્વચ્છ ભારત અભિયાન સાકાર કરીને ગાંધીજીની ૧૫૦મી જન્મજયંતી ઊજવીશું અને ૧૨૫ કરોડ દેશવાસીઓ એક કદમ ચાલી હિન્દુસ્તાનને ૧૨૫ કરોડ કદમ આગળ લાવવાનો સંકલ્પ કરશે તો આપણે ૨૦૨૨માં આઝાદીની ૭૫મી જયંતી પણ ઊજવી શકીશું.